# Հավելված 1Աբովյան համայնքի ավագանու 2025 թվականի հունիսի 25-ի  N 100 - Ա որոշման

# **Աբովյան համայնքի բյուջեի եկամուտների կանխատեսումների առանձնահատկությունները**

Հայաստանի Հանրապետության տեղական ինքնակառավարման համակարգում օրենսդրությամբ սահմանվել է համայնքում իրականացվող ռազմավարական ծրագրավորման երեք փուլ, որոնք տարբերվում են միմյանցից ինչպես դրանց ծրագրավորման ժամանակային հորիզոնով, այնպես էլ յուրաքանչյուր փուլում ծրագրավորվող տարրերի ագրեգացման մակարդակով։ Այսպես, կախված ծրագրավորման ժամանակային հորիզոնից՝ նախատեսվում է հնգամյա ժամանակահատվածի (երկարաժամկետ), եռամյա ժամանակահատվածի (միջնաժամկետ) և մեկ տարվա ժամանակահատվածի (կարճաժամկետ) ծրագրերի մշակում։ Երկարաժամկետ ծրագրերում ծրագրային տարրերը ներկայացվում են ագրեգացման առավել բարձր մակարդակով, քան միջնաժամկետ ծրագրերում, իսկ միջնաժամկետ ծրագրերում դրանց մակարդակն ավելի բարձր է, քան կարճաժամկետ ծրագրերում։
Վերը նշված ծրագրավորման երեք փուլերը փոխկապակցված են, և յուրաքանչյուր փուլում կազմված և սահմանված կարգով հաստատված ծրագիրը հիմք է հանդիսանում հաջորդ փուլում կազմվելիք ծրագրի համար։ Մասնավորապես, երկարաժամկետ ծրագիրը հիմք է հանդիսանում միջնաժամկետ ծրագրի մշակման համար, իսկ միջնաժամկետ ծրագիրը իր հերթին հիմք է հանդիսանում կարճաժամկետ ծրագրի մշակման համար։
Համայնքի երկարաժամկետ ծրագիրը՝ համայնքի զարգացման հնգամյա ծրագիրն է, միջնաժամկետ ծրագիրը՝ երեք տարվա համար կազմվող համայնքի միջնաժամկետ ծախսերի ծրագիրն է, իսկ կարճաժամկետ ծրագիրը՝ մեկ տարվա համար կազմվող համայնքի բյուջեն է։ Եթե համայնքի զարգացման ծրագիրը հաստատվում է մեկ անգամ ավագանու լիազարություն­ների ամբողջ ժամանակահատվածի՝ 5 տարվա համար (անհրաժեշտության դեպքում կարող են լինել փոփոխություններ), ապա համայնքի միջնաժամկետ ծախսերի ծրագիրը մշակվում և հաստատվում է յուրաքանչյուր տարի՝ առաջիկա 3 տարվա համար։
Համայնքի հնգամյա զարգացման ծրագիրը համայնքի սոցիալ-տնտեսական իրավիճակի վերլուծության և առկա հիմնախնդիրների բացահայտման, ֆինանսական, տնտեսական, բնական և մարդկային ռեսուրսների գնահատման արդյունքում նպատակային զարգացման տեսանկյունից ձեռնարկվելիք քայլերի ամբողջությունն արտահայտող փաստաթուղթ է, որը նախատեսում է ռազմավարական կտրվածքով համայնքի հիմնախնդիրների արդյունավետ լուծում։ Համայնքի զարգացման հնգամյա ծրագրի դրույթների իրագործման հիմնական գործիքը, որը հնարավորություն է տալու առավել իրատեսական, առարկայական դարձնել համայնքի զարգացման հնգամյա ծրագիրը` առաջիկա երեք տարվա համայնքի միջնաժամկետ ծախսերի ծրագիրն է (ՄԺԾԾ)։ Այն հստակեցնում է եռամյա ժամանակահատվածում համայնքի ծախսային քաղաքականությունը տարեկան կտրվածքով` հնարավորություն ընձեռնելով համայնքի համար միջնաժամկետ հատվածում կառավարելու համայնքի ֆինանսական ռեսուրսները և ստեղծելու պատշաճ ծրագրային հիմքեր առաջիկա տարվա համայնքի բյուջեի նախագծի մշակման համար։ Այսինքն՝ համայնքի տարեկան բյուջեի նախագծի կազմման գործընթացն առաջնորդվելու է արդեն իսկ կազմված համայնքի ՄԺԾԾ-ով՝ առաջիկա տարվա համար հաստատված հաշվարկներով և հիմնավորումներով: Եվ հենց դրանով է պայմանավորված այն հանգամանքը, որ համայնքի ՄԺԾԾ նախագծի մշակումը նույնպես, ինչպես և տարեկան բյուջեի նախագծի մշակումը, համայնքի բյուջետային գործընթացի լիիրավ փուլ է համարվում։
Համայնքի եռամյա միջնաժամկետ ծախսերի ծրագրավորման փուլի ներմուծմամբ համայնքի համար հնարավորություն է ընձեռնվում անցնել եռամյա ֆինանսական ծրագրավորմանը և տեսնել համայնքի բյուջեի մշակման փուլին բնորոշ մեկ տարվա տեսադաշտից ավելի հեռու՝ երեք տարվա հորիզոնով։ Այդ ժամանակահատվածում համայնքի համար ֆինանսական ռեսուրսների հասանելիության, ինչպես նաև այլ գործոնների ազդեցության կանխատեսումները հնարավորություն կընձեռնեն համայնքին մի կողմից՝ մեծացնել համայնքի ֆինանսական ծրագրերի կանխատեսելիությունը, ծրագրերի շարունակականության ապահովման ֆինանսական մեխանիզմների հստակեցումը, իսկ մյուս կողմից՝ բարձրացնել համայնքներում բյուջետային կարգապահությունը և հաշվետվողականու­թյունը։ Առաջիկա երեք տարվա` տեղական ինքնա­կառավարման մարմինների ՄԺԾԾ մշակման նպատակն է հնա­րա­վո­րություն ստեղծել համայնքների համար կառավարելու ֆինանսական ռե­սուրսներն իր միջ­նա­ժամ­­կետ հար­կաբյուջետային նպատակներին և քաղաքա­կանության գե­րա­կայություններին համա­պա­տաս­խան:

# **Աբովյան համայնքի բյուջեի ՄԺԾԾ ոլորտային գերակայությունները**

Գերակայությունները որոշվում են ինչպես համայնքի զարգացման հնգամյա ծրագրերի գերա­կայությունների, այնպես էլ յուրաքանաչյուր տարվա համայնքի բյուջեով։
Հիմք ընդունելով Հայաստանի Հանրապետության կառավարության ծրագրերի առաջնահերթ ուղղությունները և հաշվի առվելով համայնքի խնդիրները, համայնքը իր առջև դրել է հետևյալ գերակայությունները՝

* Բարելավել համայնքի ֆինանսական վիճակը՝ ճշգրտելով անշարժ գույքի հարկի բազաները, բարձրացնելով սեփական եկամուտների հավաքագրման մակարդակը և նպատակային օգտագործելով բյուջետային միջոցները։
* Բարձրացնել ՏԻՄ-երի, համայնքապետարանի աշխատակազմի, համայնքային կազմակերպությունների և բնակիչների հետ աշխատանքի արդյունավետությունը։
* Իրականացնել համայնքի ֆինանսատնտեսական և հաշվապահական հաշվառման գործունեության արդյունավետ կազմակերպում՝ համադրելով ֆինանսական ծրագրերի (hանրային հատվածի հաշվապահություն, ՀՀ ՖՆ գանձապետարանի ծրագիր) և ամփոփ հաշվեկշիռների հրապարակայնություն ՀԿՏՀ-ում:
* Բարձրացնել բնակչությանը և տնտեսվարող սուբյեկտներին մատուցվող համայնքային ծառայությունների և այլ լրացուցիչ ծառայությունների մակարդակն ու որակը:
* Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, շահագործման, նորոգման, գույքային վերազինման և այլ աշխատանքներ:
* Աջակցություն ցուցաբերել և իրականացնել միջոցառումներ համայնքի բնակչության՝ խոցելի խմբերին, բազմազավակ ընտանիքներին, հաշմանդամներին ֆինանսական կամ նյութական օգնություն տրամադրելու գործում։
* Կապիտալ ներդրումներ կատարել համայնքի բնակարանային, կոմունալ տնտեսության բարեկարգման, ճանապարհային տնտեսության բնագավառներում, ավելացնել փողոցային լուսավորությունը, առկա լուսավորության համակարգը փոխարինելով էներգախնայող լուսատուներով։
* Խթանել համայնքում գենդերային, հաշմանդամության և խոցելի խմբերի համար ծրագրերի իրականացումը:
* Իրականացնել օրենքով համայնքի ղեկավարին վերապահված լիազորություններ՝ պաշտպանության և արտակարգ իրավիճակների պայմաններում գործողություններ իրականացնելու ոլորտում։

 **Համայնքների եկամուտները՝**

2026-2028 թվականների Աբովյան համայնքի միջնաժամկետ ծախսային ծրագրում առաջիկա երեք տարիների համար համայնքի եկամուտները պլանավորելիս հիմք է հանդիսացել օրենքով սահմանված և նախորդ երեք տարիներին հավաքագրված միջին ցուցանիշները։

Հարկերը հաշվարկելիս հիմք է հասնդիսացելհամայնքում պարտադիր կիրառվող **անշարժ գույքի հարկի և փոխադրամիջոցների գույ­քահարկի գծով:** Համաձայն Հայաստանի Հանրապետության հարկային օրենսգրքի՝ անշարժ գույքի հարկի և փոխադրամիջոցների գույ­քահարկի գումարները ենթակա են վճարման համայնքի բյուջե: Անշարժ գույքի հարկ և փոխադրամիջոցների գույքահարկ վճարողների, դրանց առանձին խմբերի, ինչպես նաև հարկ­ման որոշ օբյեկտների համար ՀՀ օրենս­դրու­թյամբ սահմանված են հարկային արտոնություններ: Անշարժ գույքի հարկի և փոխադրամիջոցների գույքահարկի արտոնութ­յուն­նե­րի սահմանման իրավասությամբ օժտված է նաև համայնքի ավագանին, որի սահմանած ար­տոնությունների ընդհանուր գումարը չի կարող գերազանցել տվյալ հարկային տարվա համար անշարժ գույքի հարկի գծով համայնքի բյուջեի հաստատված եկամուտների 10 տոկոսը և փոխադրամիջոցների գույքահարկի համար համայնքի բյուջեի հաստատված եկամուտների 10 տոկոսը, և այդ արտոնությունների գումարի դիմաց պետական բյուջեից լրացուցիչ դոտացիաներ չեն տրամադրվում: Միևնույն ժամանակ համայնքների բյուջեների նախագծերում տեղական հարկերի մուտքերի կանխատեսման ժամանակ անհրաժեշտ է հիմք ընդունել յուրաքանչյուր հարկատեսակի համար հաշվարկային գումարները, գնահատել պլանավորվող տարվա սկզբի դրությամբ կու­տակվելիք ապառքների փոփոխության (մարման և/կամ նոր ապառքների առաջացման) դի­նա­միկան և հարկային օրենսդրության հնարավոր խախտումների համար հաշվարկվելիք տույ­ժերի և տուգանքների գծով համայնքի բյուջե գանձվելիք գումարների ծա­վալ­ները (այսինքն` գնահատել նշված հարկատեսակների գծով համայնքի բյուջեի եկամուտների պոտենցիալ մակարդակը): Մասնավորապես, ապառքների մարման կամ նոր ապառքների առաջացման վերաբերյալ ենթադրությունները, որոնք կդրվեն այս հարկատեսակների գծով համայնքի բյուջեի մուտքերի կանխատեսումների հիմքում, ար­տա­ցոլվում է նաև Հայաստանի Հանրապետության ֆինանսների և էկոնոմիկայի նախարարի 2004 թվա­կանի մարտի 5-ի N 194-Ն հրամանն ուժը կորցրած ճանաչելու մասին 2008 թվականի օգոստոսի 15-ի N 730-Ն հրամանով հաստատված համայնքի բյուջեի (նրա բաղկացուցիչ մա­սե­րի) միասնական օրինակելի ձևի հատված 1-ի Տեղեկություններ գույքահարկի և հողի հար­կի, հողերի և այլ գույքի վարձակալության վարձավճարների գծով առանձին ցուցանիշների վե­րա­բերյալ աղյուսակի 1-3 տողերում:
Իրատեսական կանխատեսումների համար անհրաժեշտ է հաշվի առնել նաև նախորդ տա­րիներին այդ հարկերի գանձելիության մակարդակը, ինչպես նաև այս բնագավառում առ­կա խնդիրների առաջացման պատճառները ու դրանք հաղթահարելու հնարավորությունները: Անշարժ գույքի հարկի կանխատեսումներում անհրաժեշտ է հաշվի առնել, որ անշարժ գույքի հարկով հարկման բազա են համարվում անշարժ գույքի հարկով հարկման նպատակով անշարժ գույքի շուկա­յա­կան արժեքին մոտարկ­­ված կադաս­տրա­յին գնահատման կարգը սահմանող օրենքով սահ­մանված կարգով գնա­հատված՝ հողա­մա­սերի և (կամ) դրանց բարելավումների շուկայական արժեքին մոտարկ­ված կադաստրային արժեք­ները: Բացի այդ, նույն հարկային օրենսգրքով սահմանվել է, որ 2021 թվա­կանի, հաշ­վետու տարվա համար անշարժ գույքի հարկը (բացա­ռու­թյամբ գյուղատն­տե­սա­կան նշա­նա­կության հողերի) հաշ­վարկվում է անշարժ գույքի շուկա­յա­կան արժեքին մոտարկված կադաս­տրային արժեք­ների և ՀՀ հարկային օրենսգրքի 229-րդ հոդվածի 1-ին մասի 2-7-րդ կետերով սահ­ման­ված դրույ­քա­չա­փերի արտադրյալի 25 տոկոսի չափով, 2024 թվա­կանի հաշվետու տարվա համար՝ 50 տոկոսի չափով, 2025 թվականի հաշ­վետու տարվա համար՝ 75 տոկոսի չափով և 2026 թվականի հաշ­վետու տարվա և հետագա հաշ­վետու տարի­ների համար՝ 100 տոկոսի չափով:

Փոխադրամիջոցների գույքահարկի կանխատեսումներում հաշվի ենք առել փոխադրամիջոցների գույքահարկով հարկման օբյեկտները՝ ավտոմոբիլային տրանսպորտի միջոցը, ջրային փոխադրամիջոցը (շարժիչով աշխատող), մոտոցիկլետը, ձյունագնացը, մոտոամենագնացը (քվադրոցիկլը):

Աբովյան համայնքի բյուջե են մուտքագրվում օրենքով ամրագրված հետևյալ **պետական տուրքերից մուտքերը.**

* քաղաքացիական կացության ակտեր գրանցելու, դրանց մասին քաղաքացիներին կրկնա­կի վկայականներ, քաղաքացիական կացության ակտերում կատարված գրառումներում փոփոխությունների, լրացումների, ուղղումների և վերականգնման վկայականներ տալու հա­մար պետական տուրքերը,
* նոտարական գրասենյակների կողմից նոտարական ծառայություններ կատարելու, նո­տա­րական կարգով վավերացված փաստաթղթերի կրկնօրինակներ տալու, նշված մարմին­նե­րի կողմից գործարքների նախագծեր և դիմումներ կազմելու, փաստաթղթերի պատճեններ հա­նելու և դրանցից քաղվածքներ տալու համար պետական տուրքերը։

**Տեղական տուրքերի** գծով համայնքի բյուջեի եկամուտների հաշվարկման համար կարևոր է բազայի գնահատումը, քանի որ տեղական տուրքերը և դրանց դրույքաչափերը սահմանվում են համայնքի տարեկան բյուջեի հաստատումից առաջ: Դրույքաչափերի հաստատումից հետո տեղական տուրքերի կանխատեսումը կհանգի մի­այն տարվա ընթացքում տվյալ տեղական տուրքի քանակի (բազայի) կանխատեսմանը: Նույն մոտեցմամբ իրականացվում է նաև **տեղական վճարներից** համայնքի բյուջեի մուտքերի կան­խատեսումը։ Աբովյան համայնքում տեղական տուրքերի և վճարների դրույքաչափերը սահմանելիս ավագանին առաջնորդվել է գոտիավորման սկզբունքով, գոտի համարելով համայնքի կազմում առկա յուրաքանչյուր բնակավայրը։ Գյուղական բնակավայրերում, ըստ տեղական տուրքի տեսակի կիրառվել է նաև օրենքով սահմանված 0.3, 0.5 և 0.75 գործակիցները։

Աբովյան համայնքի **այլ եկամուտներն** են համայնքի և համայնքային ոչ առևտրային կազմակերպությունների կողմից քաղա­քա­ցիա­իրավական պայմանագրերի համապատասխան գանձվող վճարները՝ համայնքի սեփականությունը հանդիսացող գույքի վարձակալության կամ կառուցապատման իրավունքի դիմաց գանձվող վարձավճարները, որոնց հաշվարկման ժամանակ անհրաժեշտ է հիմք ընդունել նախորդ տարիների համար կնքված պայմանագրերի ցուցանիշները: Վարձակալության հանձնվող հողերի վարձակալական վճարները չպետք է պակաս լինեն այդ հողերի համար հաշվարկվող անշարժ գույքի հարկի մեծությունից, իսկ այս եկամտատեսակի գծով կանխատեսվող գումարները պետք է ներառեն նաև առկա ապառք­ների մարումից մուտքերը: Այլ եկամուտ է նաև վարչական իրավախախտումների համար տեղական ինքնակառավարման մար­մին­նե­րի կողմից պատասխանատվության միջոցների կիրառումից եկամուտները։
 «Հայաստանի Հանրապետության բյուջետային համակարգի մասին» ՀՀ օրենքին հա­մա­պատասխան համայնքների բյուջեների վարչական մասի եկամուտների կազմում կարող են նախատեսվել պետական բյուջեից ստացվող պաշտոնական դրամաշնորհները: Դրանցից մի տե­սակի՝ պետական բյուջեից հատկացվող ֆինանսական համահարթեցման դոտացիա­ների գումարները կհաշվարկվեն լիազորված պետական մարմնի կողմից` «Ֆինանսական հա­մա­հարթեցման մասին» ՀՀ օրենքով սահմանված սկզբունքներին համապատասխան:
Համայնքի բյուջեի նախագիծ կազմելիս` հիմքում դրվում է համայնքի ՄԺԾԾ-ն՝ տվյալ բյուջետային տարվա հիմնախնդիրների լուծման համար անհրաժեշտ ֆինանսական միջոցների պլանավորման հիման վրա:
Առաջիկա երեք տարվա՝ համայնքի ՄԺԾԾ մշակման նպատակն է հնարավորություն ստեղծել համայնքի համար միջնաժամկետ հատվածում կառավարելու համայն­քի ֆինանսական ռեսուրսները:

**Համայնքի բյուջեի ծախսերը՝**

Համայնքի զարգացման հիմնական ուղղությունները միտված են բնակչության կենսական մակարդակի բարելավմանը, շրջակա միջավայրի պահպանմանը, համայնքում հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինչպես նաև համայնքում գենդերային հավասարությանը:

Համայնքը կարևորում է համայնքային ենթակայության մշակույթի և սպորտի բնագավառների՝ մշակույթի տների, գրադարանների, երաժշտական դպրոցների աշխա­տող­ների աշխատա­վարձերի բարձրա­ցումը, շարունակվում են համայնքային ենթակայության հուշարձան­ների վերականգնման և պահպանման աշխատանքները։
Համայնքային կառավարման ոլորտում իրականացվում են համայնքային ծառայության կատարելագործման, տեխնիկական վերազինմանն ուղղված միջոցա­ռում­նե­ր, ինչպես նաև համայնքային ծառայողների անձնակազմի կարողությունների զարգացում:
Տնտեսության ոլորտում շարունակվում են ներդրումները ճանապարհային տրանսպորտի, առևտրի և տնտեսական զարգացման, քա­ղա­քա­շինության, անշարժ գույքի կադաստրի, գյուղա­տնտեսության և ջրային տնտեսության, էներգետիկայի և բնապահ­պա­նութ­յան ոլորտ­նե­րում (համա­պատասխան ծրագրերի առկայության պայմաններում):
Բնապահպանության բնագավառում կարևորվում են աղբահանության և սանիտարական մաքրման, այդ թվում՝ անօրինական աղբանոցների վերացման, ինչպես նաև թափոնների կառավարման գործընթացների և միջոցառումների ու ենթա-ծրագրերի, տարածքների կանաչապատման, բնապահպանական այլ միջոցառումների իրակա­նացումը:
Տրանսպորտի և կապի բնագավառում իրականացվելիք ծախսային քաղա­քա­կա­նու­թ­յան հիմնական գե­րակայություններն են ներհամայնքային ճանապարհների հիմնանորոգումը և լուսավորությունը։
Տնտեսական զարգացման բնագավառի հիմնական գերակա ուղղությունն է գյուղատնտեսության, տեղա­կան զբոսաշրջության զարգացման, արևային էներգիայով աշխատող օբյեկտների կառուցման միջոցառումների իրակա­նացումը:
Քաղա­քա­շի­նության բնագավառի հիմնա­կան ուղ­ղություններն ու ծախսա­յին գերա­կա­յություներն են՝ բազմաբնակարան շենքերի սպասարկման, վթարային շենքե­րի ամրացման կամ նոր շենքերի կառուցման, ան­օթևան մնա­ցած քաղաքացիների բնակարանային խնդիրների լուծմանն ուղղված ծրագ­րերի, համայնքում ապօրինի շինու­թյուն­ների քանդմանն ուղղված միջոցառումների իրականացումը:
Կրթության ոլորտի գլխավոր հիմնախնդիրն է ընդունված չափանիշներին համապատասխան որակի ապահովումը: Այս տեսանկյունից ոլորտային քաղաքականությունը ներառում է 3 հիմնական ուղղություններ՝

* մանկավարժների մասնագիտական որակական բարելավումը,
* կրթական ծրագրերի բովանդակային արդիականացումն ու համապատասխանեցումը կրթությանոլորտի զարգացող պահանջներին: Կներդրվեն նոր առարկայական չափորոշիչները, ուսումնական պլանը և առարկայական ծրագրերը` նպատակ ունենալով խթանել սաների մտածողությունը, նորարարությունը, վերլուծական և ստեղծագործական հմտությունները:
* ուսումնական հաստատությունների արդիական նյութատեխնիկական հենքի ապահովումը և սովորողակենտրոն միջավայրի ստեղծումը: Կշարունակվեն նախադպրոցական, արտադպրոցական և մշակութային ուսումնական հաստատությունների շենքերի վերանորոգումն ու կառուցումը: Միաժամանակ, հաստատությունները կապահովվեն ժամանակակից ուսումնական գույքով և սարքավորումներով:

Կրթության ոլորտի հաջորդ կարևոր խնդիրն է մատչելիության ապահովումը, որի ուղղությամբ նախատեսվում են իրականացնել հետևյալը.

* կընդլայնվի նախադպրոցական ծառայությունների մատուցման շրջանակը, ցուցաբերվող նպատակային օժանդակության շնորհիվ կմեծանա երեխաների ընդգրկվածությունը, համայնքը կապահովի սոցիալապես խոցելի խավերի երեխաների ընդգրկվածությունը նախադպրոցական ուսումնական հաստատություններում,
* համընդհանուր ներառական կրթությունը կներդրվի նախադպրոցական կրթության ոլորտում, կիրականացվեն ոլորտի աշխատակազմի վերապատրաստումներ։

Բյուջետային ծախսերի տնտեսագիտական դասակարգման հոդվածներով ծախսերը և դրանց գծով հաշվարկները ներկայացնելիս առաջնորդվել ենք Հայաստանի Հանրապետության ֆինանսների և էկոնոմիկայի նախարարի 2007 թվականի հունվարի 9-ի «Հայաստանի Հանրապետության բյուջետային ու հանրային հատվածի հաշվապահական հաշվառման դասակարգումները և դրանց կիրառման ցուցումները հաստատելու մասին» N 5-Ն հրամանով, ինչպես նաև Հայաստանի Հանրապետության ֆինանսների նախարարի 2008 թվականի օգոստոսի 15-ի «Հայաստանի Հանրապետության համայնքի բյուջեի օրինակելի ձեվը և նշված ձեվի առանձին հատվածների լրացման մասին ցուցումները հաստատելու, ինչպես նաև Հայաստանի Հանրապետության ֆինանսների և էկոնոմիկայի նախարարի 2004 թվականի մարտի 5-ի N 194-Ն հրամանն ուժը կորցրած ճանաչելու մասին» N 730 հրամանով: Ծախսերը տնտեսագիտական դասակարգմամբ հաշվարկել ենք «Դաս-Կատեգորիա-Խումբ» սինթետիկ մակարդակով: Ծախսերի նախագծում համայնքի ղեկավարի, նրա աշխատակազմի և բյուջետային հիմնարկների աշխատողների աշխատանքի վարձատրության չափերը որոշելիս համայնքի ղեկավարը ղեկավարվում է «Տեղական ինքնակառավարման մասին» օրենքի 28-րդ և 34-րդ հոդվածների դրույթներով:
Բյուջետային ծախսերի տնտեսագիտական դասակարգման ապրանքների և ծառա­յու­թյունների ձեռքբերման (գնման) հոդվածներով ծախսերի նախատեսման դեպքում այդ ծախսերի հաշվարկներում ապրանքների և ծառայությունների գները հաշվարկելիս առաջնորդվել ենք հետևյալ մոտեցմամբ՝

* այն դեպքում, երբ տվյալ ծախսի գծով համապատասխան ապրանքի կամ ծառայության ձեռքբերման համար առկա են նախորդ տարիներից շարունակվող (գործող) պայմանագրեր, որոնք տարածվում են ընթացիկ տարվա վրա, ապա այդ ապրանքի կամ ծառայության գինը որոշվում է՝ ելնելով համապատասխան պայմանագրերով սահմանված գներից,
* այն դեպքում, երբ տվյալ հոդվածի գծով համապատասխան ապրանքի կամ ծառայության ձեռքբերման համար գները սահմանվում են համապատասխան կարգավորող մարմինների կողմից, ապա այդ ապրանքի կամ ծառայության գինը որոշվում է՝ ելնելով սահմանված սակագներից,
* այն դեպքում, երբ տվյալ ծախսի գծով համապատասխան ապրանքի կամ ծառայության ձեռքբերման համար առկա չեն ընթացիկ տարվա վրա տարածվող պայմանագրեր, սակայն առկա են համապատասխան (գործող) պայմանագրեր նախորդ տարվա համար, ապա այդ ապրանքի կամ ծառայության գինը որոշվում է՝ ելնելով նախորդ տարվա համապատասխան պայմանագրերով սահմանված գներից,
* այն դեպքում, երբ տվյալ ծախսի գծով համապատասխան ապրանքի կամ ծառայության ձեռքբերման համար չկան գործող պայմանագրեր, ապա այդ ապրանքի կամ ծառայության գինը որոշվում է՝ ելնելով ընթացիկ տարվան նախորդող տարվա համապատասխան փաստացի գներից,
* այն դեպքում, երբ տվյալ ծախսի գծով համապատասխան ապրանքի կամ ծառայության ձեռքբերման համար գործող պայմանագրերի, սահմանված սակագների և ընթացիկ տարվան նախորդող տարվա համապատասխան փաստացի գների վերաբերյալ տեղեկատվությունը բացակայում է, այդ ապրանքի կամ ծառայության գինը որոշվում է՝ ելնելով վերջինիս վերաբերյալ ՀՀ պաշտոնական վիճակագրության կամ այլ աղբյուրների հրապարակումներում առկա տեղեկատվությունից:

Համայնքում նախատեսվում են 2026 թվականին իրականացնել հետևյալ սուբվենցիոն ծրագրերը՝

* **Ասֆալտապատման աշխատանքներն ըստ բնակավայրերի՝**

*Աբովյան քաղաքի* Բարեկամության փողոցի, 9-րդ մանկապարտեզի բակային տարածքի, 7-րդ մանկապարտեզի շրջակայքով դեպի Հատիսի փողոցի, 6-րդ դպրոցի շրջակայքով դեպի Սարալանջի փողոցի, 3-րդ միկրոշրջանի և Հատսիս փողոցի հատման վայրից հատիսի փողոցին զուգահեռ առաջին գիծ, 3-րդ միկրոշրջանի և Հատսիս փողոցի հատման վայրից հատիսի փողոցին զուգահեռ երկրորդ գիծ, 5-րդ դպրոցի, 3-րդ մանկապարտեզի և 4-րդ դպրոցի շրջակայքով դեպի Օգոստոսի 23 փողոցի, 2-րդ դպրոցի շրջակայքով, դեպի Դարանի և Տարտուի փողոցների, Արփիմեդ դեղաբազայի շինության հարակից տարածքներից դեպի Սևանի փողոցի, 8-րդ փողոցից դեպի Կոտայք փողոցի, 8-րդ միկրոշրջան 3-րդ և 4-րդ թաղամասերի հիմնական փողոցի, 8-րդ միկրոշրջան 4-րդ թաղամասի շրջակայքով, 11-րդ կրթահամալիր ՊՈԱԿ-ից մինչ Հատիսի փողոցի, Հատիսի փողոցից 5-րդ միկրոշրջանի,

*Առինջ բնակավայրի* Խաչատուր Աբովյան թաղամաս 27-րդ փողոցի, Բ թաղամաս 8-րդ փողոցի, 23-րդ փողոցի, Հայկ Գասպարյան փողոցի, 9-րդ փողոց + մայթի, Պ.Սևակի թաղամաս 8-րդ փողոց մասնակի, 25-րդ փողոցի, 3-րդ փողոցի, 9-րդ փողոց 1-ին փակուղի, 19-րդ փողոցի, Խաչատուր Աբովյան թաղամաս 31-րդ փողոցի, Պ.Սևակի թաղամաս 11-րդ փողոցի, Պ.Սևակի թաղամաս 12-րդ փողոցի, Ձագավանքի փողոց մասնակի, Ձագավանքի փողոց 5-րդ փակուղի,

*Արամուս բնակավայրի* Երիտասարդական 5-րդ փողոցի, Տիգրանաձորի 2-րդ նրբանցքի, Երիտասարդական 12-րդ փողոցի, Կենտրոնական փողոց մասնակի, Կենտրոնական փողոց 1-ին նրբացքի, Տիգրանաձորի 1-ին փակուղի,

*Բալահովիտ բնակավայրի* Ծաղկունք թաղամաս 4-րդ փողոցի /մասնակի/, Ծաղկունք թաղամաս 5-րդ փողոցի /մասնակի/,

*Գեղաշեն բնակավայրի* 2- րդ թաղամասի 1-ին փողոցի, 2- րդ թաղամասի 1-ին փողոց 1-ին նրբանցքի, 2- րդ թաղամասի 1-ին փողոց 2-րդ նրբանցքի, 1-ին փողոցի 2-րդ փակուղի, 1-ին փողոց 1-ին նրբանցքի, 1-ին փողոց 2-րդ նրբանցքի, 1-ին փողոց 1-ին փակուղի,2-րդ փողոց 1-ին փակուղի, , 1-ին փողոց 3-րդ փակուղի, 1-ին փողոց 4-րդ փակուղի, 1-ին փողոց 6-րդ փակուղի, 9-րդ փողոցի, 7-րդ փողոց-9-րդ փողոցի միացում, 1-ին թաղամաս 1-ին փողոցի, 1-ին թաղամաս 5-րդ փողոցի, 1-ին թաղամաս 5-րդ փողոցի,

*Կաթնաղբյուր բնակավայրի*  2-րդ փողոցի, 2-րդ փողոց 1-ին փակուղի, 2-րդ փողոց 2-րդ փակուղի, 1-ին փողոց 1-ին նրբանցքի 1-ին փակուղի,

 *Կամարիս բնակավայրի* 5-րդ փողոցի մնացած հատված, 1-ին փողոց 6-րդ փող անցում, 1-ին փողոց 2-րդ նրբանցքի, 1-ին փողոց 3-րդ նրբանցքի, 9-րդ փողոցի, 2-րդ փողոց 2-րդ նրբանցքի, 2-րդ փողոց 5-րդ փակուղի,

*Մայակովսկի բնակավայրի* 7-րդ փողոցի մնացած հատված, 3-րդ փողոց 1-ին նրբանցքի, 1-ին փողոց 3-րդ փակուղի, 5-րդ փողոցի,

*Պտղնի բնակավայրի* 4-րդ փողոցի, 6-րդ փողոցի, 7-րդ փողոցի, 9-րդ փողոցի, 10-րդ փողոցի, 11-րդ փողոցի, 12-րդ փողոցի, 13-րդ փողոցի, 14-րդ փողոցի,

Վերին Պտղնի բնակավայրի Նոր թաղամասի 2-րդ փողոցի ասֆալտապատման աշխատանքներ։

* **Գազատարների կառուցման աշխատանքներն ըստ բնակավայրերի՝**

*Մայակովսկի բնակավայրի* 12-րդ փողոցի մնացած մասը, 15-րդ փողոցի փակուղիները, 13-րդ փողոցի մնացած մասը,

*Պտղնի բնակավայրի* 10-րդ փողոցը, 14-րդ փողոցը:

* **Լուսավորության համակարգի** **կառուցման աշխատանքներն ըստ բնակավայրերի՝**

*Աբովյան քաղաքի* Օգոստոսի 23 փողոցի, Երիտասարդական փողոցի, Սարալանջի փողոցի, Հատիսի փողոցի, Հանրապետության պողոտայի, Նաիրյան փողոցի, Զորավար Անդրանիկի փողոցի, Ռուսաստանի փողոցի,

*Արամուս բնակավայրի* Տիգրանաձորի խճուղի, Երիտասարդական 6-րդ փողոցի, Տիգրանաձորի 2-րդ նրբանցքի, Տիգրանաձորի 2-րդ նրբանցքի, Տիգրանաձորի 6-րդ փակուղի, Անկախության 6-րդ փողոցի, Երիտասարդական 7-րդ փողոցի, Երիտասարդական 8-րդ փողոցի, Երիտասարդական 9-րդ փողոցի, Երիտասարդական 10-րդ փողոցի,

*Գեղաշեն բնակավայրի* 3-րդ թաղամաս 1-ին փողոցի,9-րդ փողոց 1-ին նրբանցքի, 4-րդ փողոց 2-րդ նրբանցքի,7-րդ փողոցի, 1-ին փողոց 7-րդ փակուղի, 1-ին փողոց 8-րդ փակուղի, 1-ին փողոց 2-րդ փակուղի, 1-ին փողոց 1-ին նրբանցք, 1-ին փողոց 2-րդ նրբանցք, 1-ին փողոց 1-ին փակուղի, 2-րդ փողոց 1-ին փակուղի, 1-ին փողոց 3-րդ փակուղի, 1-ին փողոց 4-րդ փակուղի, 1-ին փողոց 6-րդ փակուղի, 1-ին փողոց 5-րդ փակուղի, 1-ին փողոց 3-րդ նրբանցք, 1-ին փողոց 6-րդ նրբանցք, 6-րդ փողոց, 6-րդ փողոց 2-րդ փակուղի, 6-րդ փողոց 1-ին փակուղի, 7-րդ փողոցի և 9-րդ փողոցի միացում,3-րդ փողոց 2-րդ նրբանցքի, 3-րդ փողոց 3-րդ փակուղի, 3-րդ փողոց 1-ին փակուղի, 3-րդ փողոց 2-րդ փակուղի, 3-րդ փողոց 1-ին նրբանցքի, 5-րդ փողոցի,5-րդ փողոց 1-ին նրբանցքի, 2-րդ փողոց 1-ին նրբանցքի, 4-րդ փողոցի, 2-րդ թաղամասի 1-ին փողոցի, 2-րդ թաղամասի 2-րդ փողոցի, 2-րդ թաղամասի 3-րդ փողոցի, 2-րդ թաղամասի 4-րդ փողոցի, 2-րդ թաղամասի 5-րդ փողոցի, 2-րդ թաղամասի 6-րդ փողոցի, 1-ին փողոց 5-րդ նրբանցքի,3-րդ փողոցի,

*Բալահովիտ բնակավայրի*  1-ին փողոց 1-ին նրբանցք, 2-րդ փողոց 3-րդ փակուղի, 2-րդ փողոց 4-րդ փակուղի, 2-րդ փողոց 7-րդ փակուղի, Ծաղկունք թաղամաս 3-րդ փողոց, Ծաղկունք թաղամաս 4-րդ փողոցի /մասնակի/, Ծաղկունք թաղամաս 5-րդ փողոցի /մասնակի/,

*Մայակովսկի բնակավայրի* 1-ին փողոց 1-ին փակուղի, 2-րդ փողոցի փակուղիներ , 1-ին փողոց 3-րդ փակուղի,

*Կամարիս բնակավայրի* գործող գերեզմանոցի,

*Պտղնի բնակավայրի* այգեգործական զանգվածի փողոցային լուսավորության համակարգերի կառուցում։

* **Ոռոգման համակարգի վերանորոգման և ընդլայնման աշխատանքներն ըստ բնակավայրերի՝**

*Մայակովսկի բնակավայրի* 3-րդ փողոցի,*Պտղնի բնակավայրի* 1-ին փողոցի,*Վերին Պտղնի բնակավայրի* 4-րդ փողոցի ոռոգման համակարգի վերանորոգման աշխատանքներ:

* **Աբովյանի համայնքապետարանի վարչական շենքի դիմահայաց հրապարակի կառուցման աշխատանքներ ։**

Համայնքում կիրականացվեն նաև կապիտալ ծրագրեր՝ համայնքի բյուջեի միջոցների հաշվին։ Դրանք են համայնքի փողոցների, բակերի մայթերի ասֆալտի փոսային վերանորոգում,փողոցների գծանշման աշխատանքներ,համայնքում գազաֆիկացման աշխատանքներ, նոր խաղահրապարակների կառուցում, գոյություն ունեցող մանկական խաղահրապարակների,խաղասարքերի վերանորոգում և փոխարինում նորերով, համայնքի փողոցների լուսավորության համակարգի նորոգում, նախադպրոցական ուսումնական հաստատության շենքի վերակառուցման՝ ներառյալ գույքի ձեռք բերման աշխատանքներ, տանիքների փոխարինում, նախադպրոցական և արտադպրոցական հիմնարկների կապիտալ վերանորոգում,շրջակա միջավայրի պաշտպանություն,բարեկարգման աշխատանքներ, վարչական և տրանսպորտային սարքավորումների ձեռք բերում։